Diari Oficial de la Generalitat Valenciana


Sumari del DOGV 9319, del 13-04-2022 (2022/2760)

RESOLUCIÓ de 29 de març de 2022, de la Presidència de la Generalitat, per la qual es crea i es classifica en classe tercera el lloc de treball de secretaria-intervenció de la Mancomunitat Vall dels Alcalans, i s'eximeix la Mancomunitat Vall dels Alcalans de l'obligació del sosteniment d'aquest lloc.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9319

Data del DOGV
:   13-04-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/2760


Data del document
:   29-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de març de 2022, de la Presidència de la Generalitat, per la qual es crea i es classifica en classe tercera el lloc de treball de secretaria-intervenció de la Mancomunitat Vall dels Alcalans, i s'eximeix la Mancomunitat Vall dels Alcalans de l'obligació del sosteniment d'aquest lloc. [2022/2760]  
El Ple de la Mancomunitat Vall dels Alcalans en sessió ordinària celebrada el dia 23 de desembre de 2020 va acordar sol·licitar a la Direcció General d'Administració Local la classificació i l'exempció del lloc de secretaria-intervenció per a aquesta mancomunitat. La creació del lloc va quedar inclosa en la plantilla de personal, a través de l'aprovació del pressupost general per a 2021.  
L'anunci de l'aprovació provisional del pressupost general per a 2021 va ser publicat en el Butlletí Oficial de la Província de València, número 9 de 15 de gener de 2021, i per no haver-se produït cap al·legació o cap reclamació, aquesta aprovació es va considerar definitiva i es va publicar en el Butlletí Oficial de la Província de València, número 36 de 23 de febrer de 2021.  
Consta el certificat del secretari de la mancomunitat de 23 de setembre de 2021 sobre la inexistència de persona funcionària interessada en el procediment, raó per la qual no es va realitzar el tràmit d'audiència.  
  
S'aporta memòria justificativa que el seu volum de serveis o de recursos són insuficients per al manteniment d'aquest lloc, de 14 de març de 2022, i així mateix s'aporta informe favorable de la Diputació Provincial de València, de data 21 de desembre de 2021.  
La sol·licitud d'inici del procediment es va presentar en el registre telemàtic de la Generalitat el 5 de maig de 2021, i per això s'ha tramitat d'acord amb la legislació vigent en aqueix moment, en virtut del que s'estableix en la disposició transitòria tercera, apartat e, en relació amb l'apartat a, de la Llei 39/2015, d'1 d'octubre, del procediment administratiu comú de les administracions públiques.  
Vistos els antecedents indicats, i en virtut del que es disposa en l'article 92 bis, apartat 1, de la Llei 7/1985, de 2 d'abril, reguladora de les bases del règim local; en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en els articles 8, 11, 13 i 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
  
  
Primer  
Crear i classificar en classe tercera el lloc de treball de secretaria-intervenció de la Mancomunitat Vall dels Alcalans, la provisió de la qual queda reservada reservada a personal funcionari d'administració local amb habilitació de caràcter nacional de la subescala de secretaria-intervenció.  
  
Segon  
Eximir a la Mancomunitat Vall dels Alcalans de l'obligació del sosteniment del lloc de secretaria-intervenció.  
  
Tercer  
Les funcions reservades al lloc de secretaria-intervenció de la Mancomunitat Vall dels Alcalans s'exerciran mitjançant el sistema d'acumulació de funcions a personal funcionari d'Administració Local amb habilitació de caràcter nacional d'una altra entitat local.  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de març de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.